Pondus estas norvega komikso de Frode Øverli. Ĝi kutime estas desegnata kiel unuopaj strioj, kaj estas eldonata en pli ol 130 gazetoj kaj periodaĵoj, sed ankaŭ havas propran magazinon, kaj eldoniĝas kiel kajeroj kaj albumoj, kie troviĝas ankaŭ pli longaj rakontoj.
#000000
La rolulo Pondus venis sur la scenejon en 1995 en la bildstrio A-laget, kiu temis pri tri futbalsubtenantoj. Sed ekde oktobro 1995 la strio nomiĝas Pondus, kaj la samnoma ĉefrolulo, kune kun la amiko Joĉjo, plivastigis sian horizonton per laboro, familio, amikoj, najbaroj, biero kaj inoj. Sed la intereso pri futbalo ankoraŭ rolas grave.
#000001
Pondus tradukiĝis en plurajn lingvojn, i.e. la svedan, danan, sameajn, francan, anglan, latinan kaj Esperanton.
#000002
La junularaj paĝoj Inter ni dirite en la membrogazeto de Norvega Esperantista Ligo publikigas Pondus-striojn ekde 2007. Nun finfine aperas la albumo.
#000003
Mallonga prezento pri la ĉefaj roluloj en la bilstrio (laŭ la tempoperiodo en la albumo):
#000005
Pondus havas preskaŭ aŭtismajn sciojn pri futbalo. Lia plej amata teamo estas Liverpool. Li ludas en oldula teamo kune kun la amiko Joĉjo. Pondus estas busŝoforo kaj la edzo de Beate. Ili havas du infanojn: Juno (Kevin) kaj Frida.
#000006
La edzino de Pondus. Ŝi estas flegistnino, kaj devas ĉiun tagon toleri la malfacilaĵojn vivante kun futbal-fanatikulo, adoleskulo kaj unujara bebo.
#000007
La filo de la domo. Li estas nun en tiu aĝo kiam knabinoj dum momentoj povas esti pli fascinaj ol futbalo.
#000008
Vidas la mondon el sia vidpunkto, oblikve de sube.
#000009
La plej bona amiko de Pondus. Apogas Leeds, kaj estas golulo en la oldula teamo kie ludas ankaŭ Pondus. Eble unu el la plej maltaŭgaj ĉarmuloj en la mondhistorio. Li revas pri la plenforma Turid-Lajla de la drinkejo, sed kutime li kuniĝas kun io tute alia...
#000010
La edzo de Else, duonpatro de Joĉjo. Germana nano kun altiro al altaj kalkanumoj kaj rozkoloraj robetoj. Volonte sur si mem.
#000012
La plej bona amiko de Juno. Li estas senespera romantikulo kun granda aknoproblemo kaj ekstrema miopeco.
#000013
La albumo enhavas 64 plenŝtopitajn paĝojn da Pondus-strioj. La enhavo estas ĉefe elektaĵoj el la jaroj 1998-2005. Vi trovos kaj unuopajn striojn kaj pli longajn rakontojn. Legu striojn ĉe la retpaĝaro de Norvega Junularo Esperantista. Grandajn dankojn al Grupo Esperantista de Trondheim.
#000014
Esperanto estas planlingvo kiu naskiĝis en 1887. Ĝia patro estis Ludwik Lejzer Zamenhof, kiu uzis la pseŭdonimon «d-ro Esperanto» kiam li publikigis la unuan libron pri la lingvo. Esperanto iom post iom ankaŭ fariĝis la nomo de la lingvo.
#000015